বরিশাল টুডে ॥ নগরীর রুপাতলী এলাকায় ডাকাতের হামলায় একই পরিবারের ৩ জন আহত হয়েছে। বুধবার ভোরে নগরীর রূপাতলীস্থ গ্যাস টারবাইন এলাকায় দুলাল ফকিরের বাড়িতে ডাকাতরা হানা দিয়ে ৮ হাজার টাকা ও প্রায় ৫ ভরি স্বর্ণালংকার নিয়ে যায়। ডাকাতের হামলায় আহত হয় দুলাল ফকির (৬৫), তার স্ত্রী পারুল বেগম (৬০) ও মেয়ে বিউটি আক্তারকে (২৮) । তাদের ৩ জনকেই গুরুতর অবস্থায় শের-ই বাংলা মেডিকেল কলেজ হাসপাতালে ভর্তি করা হয়েছে।